โกนเพื่อหลีกเลี่ยงรูขุมขนอักเสบ การดูแลและป้องกันรูขุมขนอักเสบไม่ให้เกิดขึ้น การโกนขนบริเวณหัวหน่าว
การอาบน้ำร้อนพร้อมด้วยการเอามือล้างหน้าถี่ๆ จะช่วยทำความสะอาดรูขุมขนได้มากกว่าการสาดน้ำใส่หน้าสองสามขัน แต่บางครั้งก็เข้าใจว่าช่วงเช้าเป็นช่วงเร่งด่วนของคุณ จงใช้สบู่กับน้ำอุ่นหากต้องการจะล้างหน้า เพราะมันจะช่วยทำให้ขนนุ่มขึ้น และชำระล้างสิ่งสกปรกและแบคทีเรียซึ่งอุดตันรูขุมขน จนนำไปสู่การเกิดรูขุมขนอักเสบจากการโกน มันยังช่วยเปิดรูขุมขนและชำระล้างผิว (น้ำต้องอุ่นนะ) ไม่ใช่แค่จะป้องกันการเกิดรูขุมขนอักเสบจากการโกน แต่คุณยังจะได้โกนหนวดอย่างสะอาดและเนียนมากขึ้นด้วย น้ำมันโกนหนวดจะทาหรือไม่ก็ได้ แต่การทาสักหน่อย จะช่วยให้ปกป้องผิวอีกชั้นหนึ่ง ด้วยการให้ความชุ่มชื้นและทำให้ขนตั้งชันจากผิวหนัง ยิ่งชันมากเท่าไร โอกาสที่มันก็จะม้วนงออยู่ใต้ผิวกลายเป็นรูขุมขนอักเสบจากการโกนก็น้อยลงเท่านั้น (นั่นคือสาเหตุที่คนที่มีผมหรือขนหยิก เกิดรูขุมขนอักเสบจากการโกนได้มากกว่า)) แปลกแต่จริง คุณอาจหาซื้อน้ำมันโกนหนวดได้ที่ร้านผลิตภัณฑ์อาหารสุขภาพ แต่ห้ามกิน เพราะมันทำจากซิลิโคน มีไว้เพื่อทำให้ความเปราะบางหายไป ทำให้ขนนุ่มขึ้นนั่นเอง ฟองยิ่งหนายิ่งดี แต่ ห้ามโกนแบบแห้งเด็ดขาด หลายคนอาจรู้สึกว่าการทำฟองสบู่จะง่ายขึ้นด้วยการใช้แปรงทาหนวด อย่าลืมทาเพิ่มได้ตามเหมาะสมในระหว่างโกน การเลือกยี่ห้อครีมก็ขึ้นอยู่กับรสนิยมแต่ละคน อย่างไรก็ดี ครีมคุณภาพดีย่อมมีกลีเซอรีนเป็นตัวหลัก และมีส่วนผสมอื่นๆ เช่น อควา กรดสเตียริก กรดไมริสติก กรดไขมัน/น้ำมันมะพร้าว โซเดียมและโปแตสเซียมไฮดร็อกไซด์ และไตรเอธาโนลามีน ควรหลีกเลี่ยงเบ็นโซเคอีนและเมนธอล เพราะมันต่างทำให้รูขุมขนอุดตัน ใบมีดที่ทื่อและสกปรกจะทำให้แสบผิวมากกว่าใบมีดคมๆ เปลี่ยนใบมีดบ่อยๆ โดยเฉพาะหากคุณโกนบ่อยๆ การทำความสะอาดและขจัดขนที่อุดตามซอก จะช่วยยืดอายุให้ใบมีดได้ ส่วนใบมีดที่ขึ้นสนิมควรทิ้งไปทันที คุณสามารถยืดอายุใบมีดด้วยการดูแลมันให้ดี ล้างขนที่ติดตามซอกใบมีดออกให้หมด แต่อย่าทิ้งไว้แบบเปียกๆ เพราะน้ำจะกร่อนใบมีด หรือตามทิศทางที่ขนขึ้นนั่นเอง คุณอาจจะคิดว่าการโกนย้อนศรหรือทิศตรงข้ามกับเส้นขน ช่วยให้โกนได้เรียบกว่า แต่การโกนแบบนั้นมันจะทำให้ขนขึ้นเปลี่ยนทิศ จึงมีโอกาสก่อให้เกิดรูขุมขนอักเสบจากการโกน และขนคุด  โกนเบาๆ การกดใบมีดแรงเกินไปหรือการปาดใบมีดหลายๆ ครั้งในบริเวณเดิม จะก่อให้เกิดอาการระคายเคืองได้ อย่าดึงผิว หากเป็นตรงหัวหน่าวอาจจะจำเป็น แต่หนวดเคราบนผิวหน้าคุณ อย่าไปยุ่งกับมัน คุณอาจจะคิดว่าศัตรูตัวเดียวของรูขุมขนอักเสบจากการโกนคือใบมีด แต่แปรงทาหนวดของคุณอาจจะเป็นตัวร้ายด้วยก็ได้ พยายามทำความสะอาดมันให้ดีเมื่อใช้เสร็จ เพื่อหลีกเลี่ยงแบคทีเรีย จากการก่อตัวขึ้นในขนแปรง ห้อยด้านปลายขนแปรงลงหลังจากใช้เสร็จ เพื่อไล่น้ำออกมา และรูปทรงขนแปรงยังจะดูเป็นระเบียบด้วย แถมยังได้ไล่พวกแบคทีเรียออกไป และส่งผลให้รูขุมขนอักเสบจากการโกนหายไปหรือลดลงด้วย วิน-วินด้วยกันทุกฝ่าย ยกเว้นเจ้าแบคทีเรีย น้ำอุ่นจะช่วยเปิดรูขุมขน ซึ่งช่วยให้ใบมีดโกนถึงโคนขนได้ง่ายขึ้น ส่วนน้ำเย็นจะช่วยปิดรูขุมขนและทำให้แบคทีเรียแทรกซึมได้ยาก ในเมื่อคุณเริ่มด้วยน้ำอุ่น ก็จงปิดท้ายด้วยน้ำเย็นซะ คุณอาจจะใช้ผ้าชุบน้ำเย็นซับใบหน้าหลังการโกน เพื่อปิดรูขุมขนให้สนิทมันช่วยได้จริงๆ ยิ่งซับมาก ก็ยิ่งดี มันเป็นแท่งก้อนคล้ายสบู่ แต่สามารถนำมาใช้ในการทำให้เลือดแข็งตัว คุณสามารถหาซื้อได้ตามร้านออนไลน์หรือร้านผลิตภัณฑ์โกนหนวดชั้นนำ และมีประสิทธิภาพในการช่วยปิดรูขุมขนได้มากกว่าการใช้น้ำเย็นอย่างเดียว คุณจะใช้หรือไม่ก็ก็ได้ แต่หลายๆ คนก็ชอบมัน มันยิ่งมีประโยชน์มากขึ้นสำหรับบรรเทารอยแผลที่ใบมีดบาด หากคุณถูกแผลเลือดซิบ ก็เอาก้อนดังกล่าวชุบน้ำหน่อยและทาบริเวณที่เป็นแผล มันมีผลเหมือนยาแก้อักเสบเลย จะเป็นในแบบโลชั่นหรือขี้ผึ้งก็ตาม ขอให้เลือกกลิ่นที่คุณชอบก็พอ การทาอาฟเตอร์เชฟจะช่วยป้องกันการติดเชื้อ หากคุณออกแนวบู๊เหมือนชัค นอริสหรือแม็คกายเวอร์ ก็อาจจะลองทำเองดูก็ได้ แต่อย่าใช้น้ำมันเบนซินเหมือนที่เขาทำล่ะ ขั้นตอนนี้เป็นเรื่องจำเป็นในการคืนความชุ่มชื้นให้กับผิว แต่ต้องเลือกแบบไร้แอลกอฮอล์เพื่อรักษาความชื้นของชั้นผิว หรือจะเรียกว่าอะไรก็ตาม เอาไว้ให้คงอยู่ คุณอาจอยากจะเลือกผลิตภัณฑ์สำหรับผิวแพ้ง่ายโดยเฉพาะ หากคุณรู้ตัวว่าคุณแพ้ทุกสิ่งในจักรวาล ก็ควรจะลงทุนซื้อของดีๆ มาใช้ นี่อาจไม่ใช่เคล็ดลับระดับโลกอะไรหรอก แต่เอาตรงๆ นี่ล่ะ ถ้าคุณโกนน้อยลง โอกาสที่ชั้นผิวด้านบนจะถูกขูดออกจากใบหน้า ก็น้อยลงตามด้วย หากคุณผัดผ่อนออกไปได้อีกแค่วันเดียว ผิวหน้าก็อยากจะกราบเท้าคุณงามๆ แล้ว หากคุณมีรูขุมขนอักเสบจากการโกนอยู่แล้ว จงให้เวลามันได้รักษาตัวบ้าง พยายามเลื่อนการโกนออกไปก่อน เพื่อให้มันเยียวยาตัวเอง คุณไม่จำเป็นต้องปล่อยไว้จนหนวดเครายาวเหมือนฤาษีหรอก แค่ปล่อยให้มันขึ้นเป็นตอสักหน่อยก็พอ เดี๋ยวมันจะค่อยๆ ดีขึ้นเอง หากคุณได้ก่อรูขุมขนอักเสบจากการโกนเอาไว้ก่อนหน้าที่จะได้มาเรียนรู้วิธีโกนแบบเนียนเรียบปราศจากสิวอักเสบนี้ ก็ลองเอาผ้าชุบน้ำร้อนและประคบบริเวณรูขุมขนอักเสบจากการโกนเอาไว้ ประมาณสัก 5-10 นาที จะช่วยเปิดรูขุมขนและกำจัดแบคทีเรีย ซึ่งอาจทำให้รูขุมขนอักเสบจากการโกนแดงและบวม คุณสามารถหาซื้อได้ตามร้านยาชั้นนำทั่วไป กรดซาลิไซลิกก็ได้ผลเหมือนกัน ทามันทันทีหลังจากโกนเสร็จ และทาอีกครั้งก่อนนอน คุณอาจจะรู้สึกคันยุบยิบบ้าง แต่ปกติสักพักมันจะหายไปเอง หากเร่งรีบ ครีมว่านหางจระเข้หรือไฮโดรคอร์ติโซน ก็พอช่วยได้ ผลิตภัณฑ์เหล่านี้อาจจะหาได้ตามถุงยาของคุณแม่หรือน้องสาวและเพื่อนๆ ของคุณนะ การห้ามเช่นนี้ ก็คงเหมือนห้ามไม่ให้คุณไปมุงดูรถชนกัน แต่จงพยายามอย่างถึงที่สุด รูขุมขนอักเสบจากการโกนอาจดูเหมือนสิว แต่มันเป็นผดผื่นที่สามารถติดเชื้อได้ การทาอะไรลื่นๆ ที่นิ้วก่อนแกะเกา ก็ไม่ได้ช่วยให้ดีขึ้น อย่าถูมันด้วย หากไม่แน่ใจ ก็อย่าไปทำอะไร เดี๋ยวมันก็ดีขึ้นเอง ใจเย็นไว้พ่อหนุ่ม หากคุณปลูกป่าดงดิบบริเวณหัวหน่าวมาหลายปี ใบมีดก็คงไม่สามารถทำลายมันลงได้ พยายามเล็มมันให้สั้นลงเหลือประมาณ 6 มม. ก่อนจะใช้มีดโกน หากอยากจะใช้กรรไกร ก็ไม่มีใครว่าอะไร หรือจะเอาปัตตาเลียนไถก็เพลิดเพลินดี ใช้มันเพื่อหลีกเลี่ยงการหนีบขนโดยไม่ตั้งใจ ไม่ต้องเล็มให้ดูน่ารักมากนัก ขอแค่ให้สั้นก็พอ อย่าลืมสำรวจบริเวณที่เข้าถึงยากด้วยล่ะ หากคุณเสียสละเวลาอ่านเกี่ยวกับการโกนหนวดไปแล้วล่ะก็ ขั้นตอนนี้ก็เหมือนๆ กัน คุณต้องทำให้ขนหรือรากมันชุ่มด้วยน้ำอุ่นหรือร้อน เพื่อเปิดรูขุมขน แล้วมันก็จะพร้อมรับการโกนมากกว่า ทำให้ผิวหลังโกนเรียบเนียนกว่า คุณอาจทำได้หลายวิธีด้วยกัน ขั้นแรก การแช่น้ำหรืออาบน้ำเป็นทางเลือกที่ดีที่สุด ยิ่งอาบนานมากเท่าไรก็ยิ่งดี อย่างไรก็ตาม หากคุณมีเวลาจำกัด ก็อาจจะใช้ผ้าชุบน้ำเช็ดแทนได้ คุณอาจคิดว่านี่เป็นขั้นตอนสุดท้ายใช่ไหม แต่หากคุณอยากจะกำจัดเซลล์ผิวตายออกไป (ไม่ต้องกลัว ใครๆ ก็มี) และทำให้ขนเรียงเป็นระเบียบ (ทั้งสองเรื่องนี้ช่วยให้โกนได้เรียบขึ้น) คุณก็ต้องเอาสบู่หรือเจลอาบน้ำขัดๆ ถูๆ มันตั้งแต่ตอนนี้ ท่านสุภาพบุรุษทั้งหลาย เราไม่อยากจะขัดคอคุณเท่าไรนัก แต่คุณอาจจำเป็นต้องยืมใช้ครีมโกนขนของแฟนคุณในขั้นตอนนี้ พูดง่ายๆ ก็คือ ครีมโกนขนของผู้หญิงจะดีต่อผิวแพ้ง่ายมากกว่า เพราะไม่มีส่วนผสมจากน้ำหอมแรงๆ หากคุณทนสีสันชมพูหวานแหววได้ คุณจะได้ประโยชน์จากมัน อย่าใช้แบบเดียวกับที่คุณใช้บนผิวหน้า หากเป็นไปได้ พยายามเลือกผลิตภัณฑ์ที่เอาไว้สำหรับโกนขนบริเวณหัวหน่าวโดยเฉพาะ (ที่รู้กันดีว่า ไม่ผสมน้ำหอม) อย่างที่คุณอาจรู้กันดีอยู่แล้วว่า ผิวหน้ากับผิวบริเวณหัวหน่าวมันคนละแบบกัน ใบมีด (ใหม่ๆ) ของคุณชอบพื้นผิวเรียบๆ มากกว่า ดังนั้น คุณควรดึงให้ตึงสักนิดก่อนโกนตามแนวขน เพื่อป้องกันอาการระคายเคืองและรูขุมขนอักเสบจากการโกน ใช่แล้ว การโกนย้อนศรอาจจะช่วยให้เนียนเรียบกว่า แต่บทความนี้ไม่ได้เกี่ยวกับเรื่องเรียบเนียน หากคุณต้องการหลีกเลี่ยงรูขุมขนอักเสบจากการโกน คุณต้องโกนตามแนวขน ใช้ใบมีดคุณภาพดี ทิ้งพวกที่ใช้แล้วสักสองสามครั้งไป มันจะทื่อและใช้งานไม่ค่อยดีหลังจากใช้มานานเกิน (และยังอาจมีแบคทีเรียแถมให้ ทำให้เกิดรูขุมขนอักเสบจากการโกนและอาการแสบคัน) ดูแลใบมีดของคุณให้ดีด้วยการล้างขนที่ติดตามซอกออก และซับให้แห้งหลังใช้เสร็จทุกครั้ง ไม่งั้นน้ำจะกัดกร่อนใบมีดเอา ตอนี้ผิวบริเวณหัวหน่าวของคุณก็เกลี้ยงเกลาและกลับมาดูดีอีกครั้ง จึงได้เวลาขัดถูกันอีกครั้งแล้ว ใช้สบู่ธรรมดาๆ (จะได้รู้ว่ามันมีรอยแสบคันหรือเปล่า) ถูบริเวณดังกล่าว จะช่วยให้เส้นขนคืนสภาพ ชะล้างเซลล์ผิวตายที่สั่งสมไว้ตอนโกน และกำจัดสิ่งอุดตันในรูขุมขน ไม่มีอะไรจะดีไปกว่านี้อีกแล้ว หากคุณมีเวลาล้างได้แค่รอบเดียว ให้เลือกล้างหลังจากโกนเสร็จ คุณคงไม่อยากให้ขนกระจายเต็มทั่วบริเวณหัวหน่าว หรือปล่อยให้เกิดขนคุดและเปิดช่องให้แบคทีเรีย มันมีแต่โทษ หลังจากผ่านขั้นตอนหนักๆ ไปแล้ว ก็เหลือแค่ซับให้แห้งและเติมความชื้นให้มันหน่อย อย่าเอาผ้าเช็ดแรงเกินไป ซับๆ ด้วยผ้าแห้งก็พอ จากนั้น ก็ทาโลชั่น (แบบไม่ผสมน้ำหอม) ว่านหางจระเข้ หรือจะเบบี้ออยล์ก็ได้ จำไว้ว่า กันไว้ดีกว่าแก้ อย่าใช้อาฟเตอร์เชฟ ถ้าไม่อยากเรียกรถพยาบาล ก็จงใช้ครีมหรือโลชั่นแบบไร้แอลกอฮอล์หรือน้ำหอมผสม เบบี้ออยล์ก็ดีนะ หากคุณไม่ได้กะจะมีเซ็กส์หลังจากนี้ทันที เพราะมันอาจจะไปกัดกร่อนถุงยางได้ คุณอาจเคยมีประสบการณ์สวมชุดฟิตๆ ไปเข้าฟิตเนส หลังจากออกกำลังกายจนเหงื่อชุ่ม ก็มีเจ้าผดผื่นขึ้นเป็นของแถม การสวมเสื้อผ้าหลวมๆ จะช่วยแก้ปัญหาได้ และในเรื่องของรูขุมขนอักเสบจากการโกนก็เช่นกัน คุณควรให้พื้นผิวบริเวณนั้นได้มีอากาศหายใจมากๆ และอาจจะได้มีข้ออ้างในการใส่กางเกงวอร์มด้วย ประเด็นนี้ก็ใช้กับเรื่องโกนหนวดด้วยเหมือนกัน ถ้าคุณมีนิสัยชอบเอาอะไรมาโปะบนหน้า หากวันใดคุณต้องใส่หน้ากากหรือเอาผ้าคลุมหน้าเพื่อบดบังรูขุมขนอักเสบจากการโกน จงรู้ไว้ว่า มันจะทำให้อาการยิ่งแย่ลง
อาบน้ำร้อนหรือล้างหน้าด้วยน้ำอุ่น. ใช้น้ำมันโกนหนวด. ใช้ครีมโกนหนวดทำให้เกิดฟองบนขนเส้นต่างๆ. ใช้ใบมีดที่คมและสะอาดเสมอ. โกนตามแนวขน. ดูแลแปรงทาหนวดด้วย. ล้างครีมโกนหนวดออกด้วยน้ำเย็น. ทาบริเวณที่โกนด้วยสารส้ม. ทาอาฟเตอร์เชฟ. โกนให้น้อยลง. ประคบร้อนบริเวณรูขุมขนอักเสบจากการโกน. ใช้ครีมที่มีกรดไกลโคลิก ทาบริเวณรูขุมขนอักเสบจากการโกน. อย่าแกะเกามัน. เล็มซะก่อน. ทำให้ชุ่มน้ำ. ขัดถูบริเวณที่จะโกน. ทาครีมให้ทั่ว. ดึงผิวหนังให้ตึงก่อนโกน. ขัดถูอีกครั้ง. ซับให้แห้งและทำให้ชุ่มชื้น. สวมชุดหลวมหน่อย.
https://www.wikihow.com/Prevent-Razor-Bumps https://www.wikihow.com/Prevent-Razor-Bumps https://www.wikihow.com/Prevent-Razor-Bumps
Shaving to Prevent Bumps Treating and Preventing Future Bumps Shaving Your Pubic Area